Sagunt i Castelló s’uneixen en una jornada d’intercanvi i concerts de dolçainers i tabaleters diumenge que ve 24 de setembre
21 de setembre 2017

​![](/media/gsznhjm0/66cartellintercanviscastello2017_c1.jpg)Diumenge que ve, 24 de setembre, tindrà lloc una jornada d'intercanvi i concerts entre l'associació ‘Amics de la Música Tradicional. Dolçainers de Sagunt’ i la ‘Colla de dolçainers i tabaleters El Soroll’ de Castelló. Es tracta d'una jornada emmarcada dins de la XIV Campanya d'Intercanvis 2017, patrocinada per l'Institut Valencià de Cultura.  
  
En primer lloc, es celebrarà un concert conjunt en el Teatre del Raval de Castelló, a les 12 hores, mentre que a la vesprada, a les 20 hores, es repetirà este mateix concert en el terraet de la Glorieta de Sagunt. En l'esdeveniment, que ha comptat amb la col·laboració del Departament de Cultura de l'Ajuntament de Sagunt, i està inclòs en la seua programació cultural de tardor, s'interpretarà un repertori representatiu de la música actual de dolçaina i tabal, tant per part del grup organitzador de Sagunt, com del grup convidat de Castelló.  
  
L'associació ‘Amics de la Música Tradicional. Dolçainers de Sagunt’, formada pels germans Paco, Eduard, Xema i David Caballer, va ser fundada en 1981. Des de llavors, han recorregut pobles i ciutats oferint concerts de música flok, dolçaina i tabal, i han participat en festivals també fora de la geografia valenciana. Anualment organitzen el FolkaSagunt. L'any 2010 van rebre el premi Onda Cero a la Cultura, el distintiu saguntí de l'any 2013, el premi ‘Arrels 2015’, atorgat per l'Associació Arrels d'Estivella, i el premi ‘Tradicions’ del Periódico de Aquí en 2016.

  

![](/media/v12fg5zf/66dolcainersdesagunt_c2.jpg) 

![](/media/1krjq1fu/66dolcainersdesagunt_c3.jpg) 

D'altra banda, la ‘Colla de dolçainers i tabaleters El Soroll’ de Castelló, dirigida per Tico Viciano, va sorgir a la fi de 1984, fruit de la necessitat de colles de dolçainers per amenitzar les presentacions de gaiates de La Pèrgola. L'ampli grup destaca en col·laboracions amb la Unió Musical Catinenca, els homenatges de Castelló a la Dolçaina i el Tabal, el concert a Llucena en el 2014, la participació en el Dolç festival de 2013 a l'Alcora, en 2014 a Albocàsser, en 2015 en La Serra d’en Galceràn, i en 2016 a Begís i La Pobla de Benifassà.  

![](/media/bz0nvfpf/66collaelsoroll_c4.jpg) 

Concretament, els temes que s'interpretaran en les jornades d'intercanvi són els següents:

**Amics de la Música Tradicional. Dolçainers de Sagunt**

**Staines Morris, Brian Boru’s march**

**i the bear dance**                                    Música medieval anònima

**Processons**                                           Tradicionals Arranj. Paco Caballer i Diego Escolano

**Jota de la Vila Joiosa**                           Tradicional. Arranj. Héctor Llorca

**Ronda per als Caballers**                        Josep Miquel Martínez

**Muixeranga d’Algemesí**                       Tradicional. Arranj. Xavier Richart

**Ventall Obert**                                       Rumba de Josep Basset

**Pasacalles de La Matilla**                       Popular segoviana. Arranj. Fernando Ortíz

  

**Colla de dolçainers i tabaleters El Soroll**

**L’Olivera**                                              Diana de Tico Viciano

**Havanera d’aniversari**                          Havanera de Jacobo Ferrer

**La Lligassa**                                          Marxa cristiana de Ramón Garcia i Soler

**Allarga el pas**                                     Cercavila d’Antoni Lloret

**Magdalena i avant**                              Sobre temes populars de Castelló de Josep Juste i Martí

**Al caure la mitja nit**                            Primera part de Nit de Bruixes d’Antoni De La Asunción Andrés

**Aquelarre**                                           Tercera part de Nit de Bruixes d’Antoni De La Asunción Andrés

**Xandra**                                           Divertimento per a dolçaina i percussió d’Antoni De La Asunción Andrés

*   [](http://www.facebook.com/sharer.php?u=https://aytosagunto.es/va/actualitat/sagunt-i-castello-s-uneixen-en-una-jornada-d-intercanvi-i-concerts-de-dolcainers-i-tabaleters-diumenge-que-ve-24-de-setembre/ "Facebook")
*   [](http://twitter.com/share?url=https://aytosagunto.es/va/actualitat/sagunt-i-castello-s-uneixen-en-una-jornada-d-intercanvi-i-concerts-de-dolcainers-i-tabaleters-diumenge-que-ve-24-de-setembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-i-castello-s-uneixen-en-una-jornada-d-intercanvi-i-concerts-de-dolcainers-i-tabaleters-diumenge-que-ve-24-de-setembre/ "Linked In")
*   [](mailto:?body=https://aytosagunto.es/va/actualitat/sagunt-i-castello-s-uneixen-en-una-jornada-d-intercanvi-i-concerts-de-dolcainers-i-tabaleters-diumenge-que-ve-24-de-setembre/)